# Charles Heywood

### Iz Wikipedije, proste enciklopedije

Charles Heywood
Osebni podatki
Rojen | 3. oktober 1839
Kraj | Waterville, Maine
Umrl | 26. februar 1915
Kraj | Washington, D.C.
Vzrok | starost
Vojaška kariera
Vstopil v službo | 5. april 1858
Rod oboroženih sil | mornariška pehota
Izstopil iz službe | 3. oktober 1903 (dosegel starostno omejitev)
Zadnja enota (položaj)
Komandant KMP ZDA | KMP ZDA | 30. januar 1891
Trenutni (oz. zadnji dosežen) vojaški čin
generalmajor | Julij 1902
Udeleženec
ameriške državljanske vojne
Pomembne opombe
prvi marinec, ki je bil povišan v generalmajorja

Charles Heywood, ameriški general marincev, * 3. oktober 1839, Waterville, Maine, ZDA, † 26. februar 1915, Washington, D.C. .

## [uredi] Življenjepis

5. aprila 1858 se je pridružil Korpusu moranriške pehote Združenih držav Amerike kot poročnik. V tem letu je bil nameščen v marinski vojašnici Washington, D.C. in nato v Brooklynu (New York).

V času služenja v Brooklynu je sodeloval v zatrtju izgredov v Staten Islandu (New York). Nato je opravljal dolžnosti na USS Niagara, USS St. Louis, USS Aspinwall; januarja 1860 je odšel na USS Cumberland, ki je operirala v Vera Cruzu (Mehika); na krovu te ladje je sodeloval v uničenju norfolškega Navy Yarda med ameriško državljansko vojno.

Maja 1861 je sodeloval pri izkrcanju pri Hatteras Inlet ter nato pri zavzetju Fort Clarka in Fort Hatterasa. Med zimo 1861-62 je sodeloval v večih ekspedicijah vzdolž James River, med katerimi se je izkazal z izjemno predanostjo in pogumom.

Nato je bil premeščen na USS Hartford kot flotni marinski častnik Zahodnozalivskega svadrona. Naslednja zadolžitev je bila na kopnem v Pensacoli, nakar je bil spet premeščen na ladjo - USS Hartford, na kateri se je udeležil bitke za Mobile Bay.

Od 1865 do 1867 je bil na krovu večih ladij kot flotni marinski častnik Evropskega oddelka in Severnoatlatskega skvadrona. V tem času je bil krajši čas v Washingtonu, Norfolku in Brooklynu. Novembra 1867 je postal poveljnik marinske vojašnice Washington, D.C.

Poleti 1877 je poveljeval marinskemu bataljonu med delavskimi izgredi v Baltimorju (Filadelfija) in Readingu (Pensilvanija). Naslednja leta je služil v vojašnicah Mare Island (Kalifornija) in Brooklyn.

Aprila 1885 je v 24 urah organiziral bataljon 250 marincev, ki so bili poslani v Panamo, kjer so nadzorovali izgradnjo kanala.

9. marca 1888 je bil povišan v podpolkovnika, 30. januarja 1891 pa je bil imenovan za polkovnika-komandanta Korpusa mornarnariške pehote ZDA. Po posebnem ukazu senata je bil sprva povišan v brigadnega generala in nato v generalmajorja.

V času njegovega mandata je povečal število pripadnikov korpusa iz 75 častnikov in 2.100 marincev na 278 častnikov in 7.532 marincev; izboljšal odnose s vojno mornarico ZDA, vzpostavil splošno preverjanje častnikov, ustanovil častniške šole, povečal število marinskih postojank iz 12 na 21, začel splošno prakso streljanja v tarče in ustanovil medalje za izjemno obnašanje. Zaradi njegovih sprememb je bil korpus pripravljen na špansko-ameriško vojno.

3. oktobra 1903 se je upokojil zaradi starostne omejitve. 26. februarja 1915 je umrl v Washingtonu, D.C. in bil pokopan na pokopališču Arlington.

## [uredi] Odlikovanja

neznano

## [uredi] Napredovanja

- 5. april 1858 - poročnik
- maj 1861 - nadporočnik
- november 1861 - stotnik
- marec 1862 - poljski čin majorja
- 1864 - poljski čin podpolkovnika
- november 1867 - major
- 9. marec 1888 - podpolkovnik
- 30. januar 1891 - polkovnik
- marec 1899 - brigadni general
- julij 1902 - generalmajor

## [uredi] Glej tudi

- seznam generalov Korpusa mornariške pehote ZDA

## [uredi] Zunanje povezave

- Biografija KMP ZDA (v angleščini)

Predhodnik: Charles G. McCawley | Komandant Korpusa mornariške pehote Združenih držav Amerike 30. januar 1891 - 2. oktober 1903 | Naslednik: George Frank Elliot

Vzpostavljeno iz »http://sl.wikipedia.org../../../c/h/a/Charles_Heywood_3270.html«

Kategorije: Komandanti Korpusa mornariške pehote Združenih držav Amerike | Rojeni leta 1839 | Umrli leta 1915 | Generali Korpusa mornariške pehote ZDA | Veterani ameriške državljanske vojne | Pokopani na Nacionalnem pokopališču Arlington

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje